Сайт на ЕС разобличава най - често срещаните митове свързани с пандемията Разпространението на коронавируса доведе до появата на неверни новини и на дезинформация , които пречат на усилията за овладяване на пандемията 2 април е Международният ден на проверка на фактите . От Европейският парламент ( ЕП ) съобщиха , че докато много хора се борят ден и нощ да спасяват животи от коронавируса , здравните организации и лицата проверяващи факти разкриха друга тъмна страна на пандемията : организации и лица , които използват кризата за политически или търговски манипулации , вместо да подкрепят онези , които спасяват животи . В подкрепа на фактическата и достоверна информация е създадена съвместна уеб страница на ЕС относно реакцията на Европа спрямо вируса . Тя също така предоставя информация за разграничаване на фактите от митовете , свързани с пандемията от COVID - 19 . Според доклад на ЕСВД по проекта EUvsDisinfo , някои неверни твърдения са възникнали от актьори , близки до американската „ алтернативна “ десница , от Китай и Русия . В тези случаи целта е политическа - да се подкопае Европейския съюз или да се създадат политически изменения . Заместник - председателят на Парламента Отмар Карас ( ЕНП , Австрия ) настоя , че „ Неверните твърдения са лесни за проверка . Лесно се намира доказателство за солидарността на Европейския съюз . ЕС има много ограничени правомощия по въпросите на здравеопазването , но страните от ЕС и ЕС като цяло търсят начини да помогнат на жертвите на кризата . В този момент немските медицински сестри и лекари се грижат за заразени с COVID - 19 пациенти , които са дошли от Италия и Франция . Чехия изпрати по 10 000 предпазни екипировки в Италия и в Испания . Австрия и Франция изпратиха милиони маски за Италия . “ Заместник - председателят Катарина Барли ( С & Д , Германия ) подчерта , че „ в такива времена животът зависи от това дали всички ние слушаме здравните власти , докато разпространяването на лъжи или омаловажаването на истината става все по - опасно . Важно е институциите да продължат тясното сътрудничество с онлайн платформите , като ги насърчават да популяризират достоверни източници , да понижат рейтинга на съдържание , което се отбелязва като невярно или подвеждащо , и да свалят незаконно съдържание или съдържание , което може да доведе до физическо насилие “ . Тя призова всички да обърнат специално внимание на опитите за онлайн дезинформация : „ Днес , в Международния ден на проверка на фактите , бихме искали да напомним на хората за важността от проверяване на информацията и споделяме съвети за проверяване на фактите на всички езици . В момента , когато уважаваме социалното дистанциране и миенето на ръцете , имаме задължението да спрем разпространението на неверни съвети и манипулативни истории ” . Заместник - председателят Отмар Карас добави : „ В криза като тази проверяването на фактите не се състои в това един човек да намира удоволствие да поправя хората , които правят грешки . По - скоро това е наш граждански дълг - да защитаваме европейските граждани и демократичното общество , което създадохме . “